Διάταξη του Δικαστηρίου (δέκατο τμήμα) της 17ης Μαΐου 2018 – Banca Monte dei Paschi di Siena και Banca Widiba κατά EUIPO
(Υπόθεση C-684/17 P)
«Αίτηση αναιρέσεως – Άρθρο 181 του Κανονισμού Διαδικασίας του Δικαστηρίου – Σήμα της Ευρωπαϊκής Ένωσης – Διαδικασία ανακοπής – Αίτηση καταχωρίσεως λεκτικού σήματος WIDIBA – Απόρριψη της αιτήσεως καταχωρίσεως»
1.      Αναίρεση – Λόγοι – Λόγοι προδήλως απαράδεκτοι ή προδήλως αβάσιμοι – Απόρριψη οποτεδήποτε, με αιτιολογημένη διάταξη, χωρίς προφορική διαδικασία
(Κανονισμός Διαδικασίας του Δικαστηρίου, άρθρο 181)
(βλ. σκέψη 3)
2.      Αναίρεση – Λόγοι – Απλή επανάληψη των προβληθέντων ενώπιον του Γενικού Δικαστηρίου λόγων και επιχειρημάτων – Μη προσδιορισμός της προβαλλόμενης πλάνης περί το δίκαιο – Απαράδεκτο
(Άρθρο 256 § 1 ΣΛΕΕ· Οργανισμός του Δικαστηρίου, άρθρο 58, εδ. 1· Κανονισμός Διαδικασίας του Δικαστηρίου, άρθρο 112 § 1, εδ. 1, στοιχείο γʹ)
(βλ. σκέψη 4)
3.      Σήμα της Ευρωπαϊκής Ένωσης – Διαδικασία προσφυγής – Προσφυγή ενώπιον του δικαστή της Ένωσης – Αρμοδιότητα του Γενικού Δικαστηρίου – Έλεγχος της νομιμότητας των αποφάσεων των τμημάτων προσφυγών – Επανεξέταση των πραγματικών περιστατικών υπό το πρίσμα αποδεικτικών στοιχείων τα οποία δεν είχαν προσκομισθεί στο παρελθόν ενώπιον των οργάνων του EUIPO – Αποκλείεται
(Κανονισμός 207/2009 του Συμβουλίου, άρθρο 65)
(βλ. σκέψη 4)
4.      Σήμα της Ευρωπαϊκής Ένωσης – Διαδικασία προσφυγής – Προσφυγή ενώπιον του δικαστή της Ένωσης – Μεταβολή του πλαισίου της ενώπιον του τμήματος προσφυγών διαφοράς – Δεν επιτρέπεται
(Κανονισμός 207/2009 του Συμβουλίου, άρθρο 65)
(βλ. σκέψη 4)
5.      Αναίρεση – Λόγοι – Εσφαλμένη εκτίμηση των πραγματικών περιστατικών και των αποδεικτικών στοιχείων – Απαράδεκτο – Έλεγχος από το Δικαστήριο της εκτιμήσεως των πραγματικών περιστατικών και των αποδεικτικών στοιχείων – Αποκλείεται, πλην της περιπτώσεως παραμορφώσεως του περιεχομένου τους
(Άρθρο 256 § 1 ΣΛΕΕ· Οργανισμός του Δικαστηρίου, άρθρο 58, εδ. 1)
(βλ. σκέψη 4)
Διατακτικό
Το Δικαστήριο διατάσσει:
1)
Απορρίπτει την αίτηση αναιρέσεως ως εν μέρει προδήλως απαράδεκτη και ως εν μέρει προδήλως αβάσιμη.
2)
Η Banca Monte dei Paschi di Siena SpA και η Wise Dialog Bank SpA (Banca Widiba SpA) φέρουν τα δικαστικά έξοδά τους.